Täna saates - Suletakse kirikuid ja vangistatakse pastoreid.
Kristlikud juhid aga usuvad, et Jumal muudab nende moslemimaa.
Tüdruk pääses koolitulistamisest.
Sõbra viimane tegu päästis pastori tütre.
Üks mees kaotas kõik ja õppis, et teisi teenides pääseb tagasi jalule.
KRISTLIKU MAAILMA UUDISED
Indoneesia kogudus kasvab isegi vägivalla ja vangla ähvardusel.
Tere! Olen Wendy Griffith. George Thomas on tööreisil.
Moslemiäärmuslased avaldavad survet võimudele,
et Indoneesias suletaks kirikuid ja vangistataks pastoreid.
Lisaks õhutatakse rahvast kirikuid hävitama ja usklikke ähvardama.
Kogudus maailma rahvarohkeimas moslemiriigis aga kasvab.
CBN-i Aasia-korrespondent Lucille Talusan käis Lääne-Jaaval.
Moslemitest meeleavaldajad hüüavad: "Bongkar!", "Kiskuge maha!"
Nii nõuavad nad kiriku sulgemist.
See on tavaline mõningais Indoneesia moslemienamusega paikades.
Lääne-Jaava provintsis on sunniviisiliselt suletud
ühe linna kõik 29 kirikut,
kuigi nad täitsid kõik kirikuile kehtestatud seadusnõuded.
Peapõhjuseks on pastorite sõnul
moslemiäärmuslaste surveavaldused kohalikele omavalitsusele,
et kirikutele tegevuslube ei antaks.
Kirikute sulgemise taga
on Indoneesia radikaalide islamirühmitus Islamikaitsjate Rinne.
Tihti muutub nende tegevus vägivaldseks,
nagu selles rünnakus nelipühikirikusse.
Vihased Islamikaitsjate Rinde liikmed tungisid meie kirikusse
ja hävitasid pillid, toolid ja kõik.
Olen täitnud kõik kiriku tegevusloa tingimused juba aasta eest,
kuid kohalik omavalitsus pole sellega arvestanud.
Kuna korraldasin pühapäevase jumalateenistuse loata,
pandi mind kolmeks kuuks vangi. Vahistamine oli ebaseaduslik,
kuid mind vangistati, kuna väljas ootasid vihased moslemid.
Pastor Bernard jagas Jumala Sõna ka vangistuse ajal.
Vangistatud kristlased palusid mul jutlustada.
Kuulutasin, et Jumal on alati kohal ega jäta meid kunagi.
See õnnistas vange, ka moslemeid.
Nad palusid, et palvetaksin nende eest.
Kui panin haigete peale käed, said nad terveks.
Bernardi kogudus korraldas mitu kuud vabaõhukoosolekuid.
Nüüd kogunevad nad kodudes.
Moslemiradikaalid pole Kalebi kogudust häirinud,
kuna üks moslemite juhte, Kalebi sõber, kaitseb neid.
Tunnen hästi üht imaami.
Rääkisin talle, et Jeesus on prohvet ja Jumal.
Austame teineteise usku. Ta loeb ka evangeeliume.
Ta jutlustas mošees Jumala armastusest.
Üks usaldusväärne uurimus näitab, et hoolimata tagakiusust
on kristlaste arv Indoneesias märgatavalt kasvanud.
20% indoneeslastest on kristlased. Arv võib veelgi suurem olla,
kuid paljud varjavad oma usku. On ka põrandaaluseid kogudusi.
Indoneesia on hetkel veel maailma rahvarohkeim moslemiriik,
kuid pastor Kaleb usub, et kristluse tõus
toob vaimse ja ühiskondliku muutuse.
Lucille Talusan, Lääne-Jaava.
Aitäh, Lucille. Bangladeshi pastor on elus
tänu naisele, kes kuulis ta karjeid, kui kolm meest teda ründasid.
Nad teesklesid, et tahavad kristluse kohta infot.
52-aastase pastori Luke Sarkeri sõnul
püüdsid mehed tal kõri läbi lõigata.
Eelmisel nädalal tapeti Bangladeshis kaks välismaalast.
Vastutuse võtsid islamistid.
Valgevenes pole tõelist usuvabadust.
President valitseb karmilt kõiki ühiskonnaharusid.
Ta ei pidanud äsjastel valimistel isegi kampaaniat korraldama.
Jätkab Jennifer Wishon Minskist.
Valgevenelased hääletavad presidendivalimistel,
kuid valimised on formaalsed. Kõik teavad, kes võidab.
Aleksandr Lukašenko tõusis võimule 21 aasta eest.
Need on põhiseaduse muutmise järel viiendad presidendivalimised.
Ta on vaigistanud ja isegi vangistanud oma poliitilisi oponente.
Nüüd on vastaskandidaate kolm.
Lukašenko peamised oponendid ei kandideerinud.
Põhjuseks on see,
et 2010. a vahistati valimiste järel seitse kandidaati.
Inimesed ei taha kandideerides eluga riskida.
Valeri Kavaleuski on esindanud diplomaadina oma riiki USAs.
Ta lahkus, kui Lukašenko jätkas põhiseaduse vastaselt 3. ametiaega.
Kümne aasta eest kuulis ta,
mida Lukašenko teisitimõtlejatega teeb.
Rääkisid, et viibisid kaks nädalt KGB vanglas. - Täpselt.
Ainsana endistest liiduvabariikidest säilitas Valgevene KGB nime.
Ameeriklastele kõlab see kurjakuulutavalt.
Ka valgevenelastele, sest säilisid endised tegevusmeetodid.
Valgevenelased usuvad, et selle haare ulatub endiselt kõikjale
ja et see on Valgevene võimsaim organisatsioon,
mis suudab jälgida kodanikke millal tahes.
See võib olla põhjuseks, miks harva presidenti kritiseeritakse.
Kuigi paljud kritiseerivad Lukašenko vigu,
on ta toonud meie maale stabiilsust ja turvalisust.
Stabiilsus on ehk Lukašenko tugevaim trumpkaart,
kui arvestada Venemaa agressiooniga Ukrainas,
eriti nüüd, kui Putin tahab Valgevenes baasi rajada.
Näeme, et Venemaa kasutab baase riikide okupeerimiseks.
Ta annekteeris ja okupeeris Ukrainalt Krimmi täpselt samamoodi.
Oma raudse haarde osana
hirmutab Lukašenko režiim ka evangeelseid kristlasi.
Kõigil peale riigi kontrollitud Õigeusu Kiriku on probleeme.
Kuid kõik ei soovi muutust.
Ameeriklased peaksid lõpetama poliitiliste ekspertide kuulamise,
kelle meelest meid rõhutakse.
Vabadusi on piisavalt, ja ma piiraksin neid veelgi.
Miks peaks USA Valgevenes toimuvast hoolima?
Valgevene asukoht on strateegiline. See on värav.
See asub Ida ja Lääne tsivilisatsioonide ristmikul.
On parem, kui see regioon rahulikuna hoitakse.
Valimiste võitja valitseb viis aastat, antud juhul järgmised viis aastat.
Jennifer Wishon, Minsk, Valgevene
Järgmiseks -
Tema tütar pääses Oregoni koolitulistamisest.
Pastor Randy Scroggins räägib, mis tütre elu päästis.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Oregoni väikelinn on endiselt šokis
üheksa elu nõudnud koolitulistamise tõttu.
Ajakirja People ebaametlikeil andmeil jättis tulistaja maha manifesti.
"Tulistaja motiiv oli saatanlik", ütles allikas.
"Ta tahtis põrgus jumalaks saada. Ta tahab olla kuri.
Ta tahab saatanat teenida."
Paljud pastorid olid esimesena kohal, et aidata ellujäänuid ja peresid.
Nende sõnul valis tulistaja ohvreiks kristlased.
Olen kuulnud seda kahelt pealtnägijalt.
Tulistaja käskis: "Kui oled kristlane
või kui sul on Jumal, tõuse püsti!" Nad tõusid.
Ta küsis: "Kas oled kristlane? On sul Jumal?"
Kui nad jaatasid, ütles ta: "Siis ei tee see haiget."
Verdtarretav. Juurdluse andmeil huvitasid tulistajat natsid ja IRA.
Ta ülistas sotsiaalmeedias vägivalda hea viisina tähelepanu püüdmiseks.
Tragöödia õhutab usku tõsiselt võtma, ütlevad Roseburgi pastorid.
Kui need üheksa on valmis püsti tõusma,
kuuli saama ja oma usku tunnistama,
võivad Kristuse järgijad Roseburgi Garden Valley koguduses
ja kõikjal
püsti tõusta ja iga päev reaalselt oma usus elada.
Pastori tütar Lacey Scroggins pääses Oregoni tulistamisest eluga,
kuna surev sõber kaitses teda oma kehaga.
George Thomas vestles Skype'is pastorist isa Randy Scrogginsiga.
Isa rääkis liigutava loo sõbra viimasest teost,
mis tema tütre päästis.
Oli üks noormees nimega Trevon.
Nad olid kõik näoli maas.
Lacey hoidis pead käte peal.
Trevon lebas tema kõrval, osaliselt tema peal.
Siis astus tulistaja ruumi keskele
ja hakkas lihtsalt tulistama inimesi kas pähe või selga.
Ta lihtsalt hakkas tulistama.
Lacey rääkis, et siis kõlas püssilask niivõrd tema pea ligidal,
et tal läksid kõrvad lukku.
Ta kõrvad hakkasid vilisema ja ta kuulis vaevu midagi.
Äkitselt tundis ta Trevoni keharaskust,
kui too oma kehaga Lacey't varjas.
Tüdruk rääkis: "Isa, ma tundsin,
kuidas tema raskus mu peal kasvas,
kui ta osaliselt minu kohale liikus."
Siis tundis ta midagi sooja.
"Vaatasin oma käsivarre alla.
Nägin, kuidas Trevonist voolas verd
kõikjale üle minu,
mu käsivarrele ja küljele."
Just siis tuli tulistaja mu tütre taha.
Ta seisis mu tütre kohal ja hüüdis: "Tõuse üles! Tõuse üles!"
Lacey ütles, et ei osanud muud, kui palvetada.
"Teadsin, et suren sel päeval."
Teisel pool Lacey't lamas üks naine,
keda ründaja oli juba tulistanud.
Ta küsis temalt Lacey kohta: "Kas ta on surnud?"
Naisohver vastas: "Ma ei tea." Seda kuulnud,
liikus ründaja Lacey' juurest eemale ja tulistas järgmist ohvrit.
Kas usute, et Trevoni tegu päästis teie türe elu?
Me ei kahtle selles hetkegi.
Tulistaja vaatas põrandale ja nägi Trevoni verd.
Ta nägi Trevoni verd mu tütre peal
ja arvas, et mu tütar on surnud.
Trevoni veri päästis tol päeval mu tütre elu.
Olen selles täiesti veendunud.
On teil olnud võimalust Trevoni perega vestelda?
See oli kaunis vestlus.
See oli laupäeval. Tegin kogudusega intervjuud.
Palusin ühel isikul oma numbri Trevoni vanematele anda.
Tundsin, et mul polnud õigust nende ellu tungida.
Andsin neile oma numbri.
Ütlesin, et kui telefon heliseb, pean korraks lahkuma.
Kui telefon helises, lahkusin intervjuult.
Helistas Trevoni ema.
Tutvusime.
Hakkasime mõlemad kohe nutma.
Rääkisin talle, kuidas Trevon oma viimase teadliku teona
varjas oma kehaga minu väikest tüdrukut,
ja tema veri voolas minu tütre peale.
Usun, et tema keha ja tema veri
päästsid minu tütre elu.
Seda valu on raske ette kujutada. Nad vajavad meie palveid.
Pastori Scroggins rääkis palju muudki.
Tervikintervjuud võib näha meie kodulehel.
Järgmiseks - oma võimalused ammendatud,
õppis mees, et tõeline edukus lähtub teiste aitamisest.
Täida oma päevad Jumala Sõna muutva väega.
Olge tugevad ja julged! Ärge kartke!
Rahu ma jätan teile, oma rahu ma annan teile.
Jumal on meie varjupaik ja tugevus, meie abimees kitsikuses
ja kergesti leitav. Seepärast me ei karda.
The Transforming Word: Kirjakohad hirmu võitmiseks ja rahu kogemiseks.
Nüüd saadaval
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Oie Osterkamp kaotas oma miljoneid teeninud firma
ja jäi kodutuks. Kuid ta ei kaotanud lootust,
vaid leidis vastuse aitamisest. Jätkab Lorie Johnson.
Oie Osterkamp elab oma usu järgi.
Iga hommik, kui su jalad ärgates maad puudutavad, sa jutlustad.
Sina võid iga päev otsustada, mida sel päeval jutlustad.
Osterkamp juhib Durhamis, Põhja- Karoliinas Ronald McDonaldi Kodu.
See pakub tasuta majutust peredele, kelle lapsed on Duke'i lastehaiglas.
Susani poeg Howell on mitmeid kuid haiglas olnud.
Selgus, et poisil on haruldane, 4. astme käbinäärmekasvaja.
Tehti operatsioon. Meil polnud hotelli jaoks raha.
Paljudel pole kuskil öömaja.
Paljud on andnud kogu vara arstidele viimase paranemisõlekõrre jaoks.
Nad olid valmis ööbima haiglas või auto tagaistmel.
Lapsed elavad tihti koos perega Ronald McDonaldi Kodus.
Nii ka Howell oma keemiaravi vaheaegadel.
Seal on tore.
Igal õhtul kell kuus on õhtusöök,
nädalavahetusel hiline hommikusöök. Seal on tore ja puhas.
Esmalt kogevad nad, et neid armastatakse.
Meie põhiväärtused on armastus, lohutus ja rahu.
Oie mõistab kannatajaid.
Aastate eest kaotas ta miljoneid teeninud äri ja perekonna.
Kodutuksjäämine ja töötus tõid tema ellu uue vaatenurga.
Palvetame tihti: "Jumal, anna seda, anna teist."
Mind on aidanud, kui olen palve teistpidi pööranud:
"Jumala, mida Sa tahad, et sellest õpiksin?
Kuidas võiksin selles olukorras parimini Sulle au tuua?"
Oie õppis, et aitamine on parim viis lootusetusest üle saada.
Ta kirjutas oma elust raamatu "Being a Sharefish in a Selfish World".
Kasvasin Põhja-Carolina idaosades.
Ema õpetas, et on parem jagada kui isekas olla.
Ta oli väga helde. "Mida enam annad, seda rohkem saad vastu."
Täpselt nagu Piiblis. Olen märganud, et see on tõsi.
Ronald McDonaldi Kodu töötab peaaegu täielikult
kohalike annetuste abil.
Kohalikud pakuvad heldelt ka oma aega.
Üks kogudus võttis kohustuse tulla siia iga esmaspäeva õhtul
asukaile õhtusööki tegema.
Kuid Oie ei aita Põhja-Carolinas üksnes peresid.
Ta muudab elusid ka 2400 km kaugusel Hondurases,
mis on üks maailma vaesemaid riike.
Kuue aasta eest misjonireisil käies mõistis ta,
et vaesust põhjustab puudulik haridus.
Tema tiim on sellest peale perifeeriakülades haridust pakkunud,
et noored keskkooli lõpetaksid. Organisatsiooni nimi on "Sharefish".
Täpselt nagu mul oleks USAs pere.
Olen rõõmus ja tänulik kõigile, kel on südames meie lapsi aidata.
Enne Sharefishi oli rahva ainus töövõimalus suhkruroo-
või muskusmelonipõldudel. Nüüd tuntakse, et suudetakse kõike.
Meid Sharefishi vilistalasi on neli. Oleme rõõmsad.
Oleme eeskujuks teistele lastele.
Honduras pakub tasuta haridust 6. klassi lõpuni,
kui õpilased maksavad koolitarvete ja -vormi eest.
See on liiga kallis peredele, kes teenivad päevas 3 dollarit.
Jeesuselt küsiti, milline käsk on suurim.
"Armasta Jumalat kogu südamest, hingest ja meelest,
ja oma ligimest nagu iseennast. Nad on meie ligimesed,
sest nad on oma riigis unustatud.
Sharefishil on keskus,
arvutiklass ja raamatukogu, kus võivad õppida ka lapsevanemad.
Olgu välismaal või tagahoovis,
Oie Osterkampi sõnul võib teisi aidates ka oma elu parandada.
Lorie Johnson, CBN News
CBN'i The Transforming Word on Pat Robertsoni uus õpetussari.
Lindistasin kirjakohti hirmu ja vabanemise kohta.
Kuulake neid hoolikalt.
Tahan, et vabaneksid hirmust.
Sari õpetab piibellikke põhimõtteid hirmu ja ahistuse võitmiseks
ning kuidas Sõna kuulmine ja valjult kuulutamine võib rahu tuua.
"Sest Jumal pole andnud meile arguse vaimu, vaid väe
armastuse ja mõistliku meele vaimu." 2Tm 1:7
Täiuslik aramastus ajab kartuse välja, sest kartuses on piin (ingl.k.).
Jumal ei taha, keegi teist piinades elaks.
The Transforming Word 2
kirjakohad hirmu võitmiseks ja rahu kogemiseks.
Nüüd saadaval.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Guatemala leinab sadu inimesi,
kes Santa Catarina Pinulas maalihete tõttu hukkusid.
CBN-i tiim Guatemalas saatis abilisi sadade katastroofiohvrite juurde.
Jätkab Ladina-Ameerika produtsent Javier Bolaños.
Santa Catarina Pinulat tabanud tragöödia järel
püüavad päästajd kadunuid leida.
Majad mattusid ca 10―15 meetri sügavusele.
See raskendab otsimis- ja päästetöid.
Ellujäänute leidmise tõenäosus langeb iga hetkega.
Mõned ei kaota lootust.
Oleme siin, et aidata. Otsime ühe koguduseliikme õe lapsi.
Usaldame Jumalat, et nad on veel elus.
Valitsus pakub kodu kaotanuile hädamajutust.
See on sõnul seletamatu. Äkitselt olid kõik majad maha maetud.
Abi saabub kogu riigist peamiselt toidu, vee ja riiete vormis.
Päästemeeskonnad koguvad need väljajagamisladudesse.
Ka vaimsed vajadused on suured ja neid on raskem täita.
CBN Guatemala on saatnud kogukonda nõustajaid.
Rahval on vaimsed vajadused. CBN-i tiim ja nõustajad vestlevad
ja jagavad nendega armastuse ja lootuse sõnu
ning eelkõige palvetavad igaühega.
Palved on olulised.
Lapsed saavad emotsionaalset tuge
Jeesuse armastust meenutavate Superraamatu mängude kaudu.
Nii püütakse leevendada valu,
mida tekitas sadade inimelude kaotamine.
Javier Bolaños, CBN News
Palvetame Guatemala katastroofi ohvrite eest.
Aitäh vaatamast! Järgmise korrani! Jumal õnnistagu teid!
Tõlge: Monika Jaaguri